Il
guvier cossovan al à fat indenant une propueste che e varès di
facilitâ l’acès dai serps ai puescj di vore intes istituzions
publichis. Intal 1999 la part serbe de universitât bilengâl di
Pristina e jere stade spostade a Mitrovica, la citât plui
impuartante de aree ancjemò a maiorance serbe, e lis sôs ativitâts
a jerin ladis indenant su la fonde dai programs di studis in vore in
Serbie. Ta chescj cuindis agns duncje la universitât e à garantît
lis dibisugnis de comunitât serbe, ma i siei titui no son
ricognossûts des autoritâts cossovanis par vie che no si insuazin
intal curriculum fissât a nivel statâl. Chest al vûl dî che se a
cirin lavôr inte aministrazion publiche, i laureâts a Mitrovica no
puedin jentrâ cul nivel che il lôr titul di studi i permetarès. La
propueste governative e previôt la nassite di une comission che e
certificarà lis competencis reâls dai laureâts serps, fintremai
che no si rivarà a insuazâ la universitât di Mitrovica dentri dal
sisteme scolastic cossovan ancje se cu la garanzie di une cierte
autonomie decisionâl.
Font:
Balkan Insight,
09/04/15
mlt_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn bos_Latn unk